User:UdyamVikash

Udyamvikash पलामू की धरती पत्रकारों के लिए प्रेरणा की श्रोत रही है। पलामू की धरती साहित्यकारों, पत्रकारों और कलाकारो के लिए प्रेरणा की श्रोत रही है। यहाँ के घने जंगल, वन्य प्राणी, नयनाभिराम निर्झर और मानवीय संवेदना से भरपूर सरल हदय लोकजन, ने यहाँ के साहित्यकारों को एवं भाव कल्पनाशील प्रवण बनाया, वहीं साल दर साल का सुखा, गरीबी रोजगार के लिए पलायन, सामंती सोच के प्रतिकार में खड़े प्रतिक्रियावादी, यहाँ के पत्रकारों को भी प्रखर  और निर्भीक पत्रकारिता के लिए प्रेरित किया। पत्रकार सिथतियों, घटनाओ का हुबहु तस्वीर पेश  करता है जैसा वह देखता है पाता है, वैसा ही वह लिखता भी है, तभी वह निष्पक्ष भाव से अपने दायित्व का निर्वहन करता है। ऐसे ही निष्पक्ष और वेवाक टिप्पणी करने वाला एक पत्रकार पलामू की धरती ने भी संचार-जगत को दिया। वह कोर्इ और नहीं, इस समय 'नीलाम्बर पीताम्बर  विश्वविद्यालय  के जनसंचार एवं पत्रकारिता विभाग में अतिथि व्याख्याता के रूप में छात्र पत्रकारों को पत्रकारिता का गुर सीखा रहे दैनिक समाचार पत्र मीडिया दर्शन के झारखण्ड ब्यूरो चीफ संजय पाण्डेय हैं। संजय पांडे रांची यूनिवर्सिटी से बैचलर ऑफ जर्नलिज्म एंड मास कॉम्युनिकेशन एल एल.बी के उपरांत पत्रकारिता से सन 1994 से जुड़े। इन्होंने डालटनगंज से प्रकाशित हो रहे राष्ट्रीय नवीन मेल दैनिक समाचारपत्र में  अपनी पत्रकारिता प्रारम्भ की, तब से पीछे मुड़कर नहीं देखे। इसके अतिरिक्त इन्होंने दैनिक जागरण, प्रभात खबर, हिन्दुस्तान, पंजाब केशरी, झारखंड जागरण, अक्षर भारत व देशप्राण जैसे ख्याति लब्ध समाचार पत्रों में कहीं संवाददाता तो कहीं ब्यूरो-चीफ की हैसियत से दायित्वों को सफलता पूर्वक और इमानदारी के साथ अपनी भूमिका निभायी है। पत्रकारिता का एक सामाजिक दायित्व भी होता है। पत्रकार अपनी लेखनी से समाज की चेतना को उद्वेलित करता है, वह उसके समस्याओं की ओर ध्यान आकृष्ट करता है साथ ही उनके निदान के लिए भी आहवान करता है। भारत का बहुप्रसारित समाचार पत्र 'दैनिक जागरण जब नवगठित झारखण्ड प्रदेश में प्रवेश  किया उस समय राँची के निकट रामगढ़ जिले का ब्यूरो चीफ इन्हें ही बनाया गया। वर्ष 2002-03 तक वहाँ रह कर इन्होंने उक्त नवप्रविष्ट समाचार पत्र के लिए ठोस धरातल के निर्माण में अपना अथक योगदान दिया। 2003-05 तक पलामू जिला के ब्यूरो चीफ के रूप में झारखण्ड के अग्रणी समाचार ' प्रभात खबर  की सेवा करते हुए इन्होंने अपनी जन्मभूमि पलामू की भी सेवा की। इस अवधि में 500 से भी अधिक आलेख लिख कर यहाँ की समस्याओं पर शासन एवं लोक सेवकों का ध्यान आकृष्ट  कराया। इन पंकितयो के लेखक को आष्चर्य तब हुआ जब उन आलेखों का सलिके से सजा संकलन उनके कार्यालय में देखने को मिला। इनकी प्रवृति एक स्थल पर जमकर रहने की नहीं है। अनुसंधान इनके  शौक में शरीक है। विभिन्न अन्य समाचार पत्रों से दो-चार होते हुए ये  हिन्दुस्तान  से जुड़ गये, जहाँ इन्हें झारखण्ड के विभिन्न जिले में ब्यूरो चीफ के रूप में कार्य करने का अवसर मिला। आदिवासी बहुल जिला सिमडेगा, अभ्रक का शीशैत्पादक जिला कोडरमा और आगे चल कर पलामू ज़िला मुख्यालय डालटनगंज इनका कार्यस्थल बना। कोडरमा में पंचायत चुनाव को सफलता पूर्वक सम्पन्न कराने में सहयोग के लिए वहाँ के तत्कालीन उपायुक्त के द्वारा इन्हें प्रशस्ति-पत्र प्राप्त हुआ। अपने इस सुदीर्ध कार्यकाल में संजय पांडेय जी द्वारा कई  ज्वलंत मुददों पर आलेख, रिपोर्ट और फीचर के माध्यम से जनहित के मुददे उठाये गये जिसमें संबंधित क्षेत्र की समस्याओं पर बड़ी पैनी और चुभने वाली टिप्पणी पढ़ने को मिलती है। पलामू की सिंचार्इ व्यवस्था, बेरोजगार युवकों का पलायन, सड़कों की दूर्दशा, बिजली की आँख मिचौली, नक्सलवाद की समस्या जैसे अन्य सामाजिक सरोकार के मुददों पर इनके आलेख प्रमुखता से छपे जिसे लोगो ने सराहा। आज कल पत्रकारिता में एक नया ट्रेण्ड विकसीत हो रहा है, किसी राजनेता या बड़े नौकरशाह के यशोगान करने का। अभी तक किसी भी पत्र में संजय पांडेय के किसी प्रतिवेदन में यह पढ़ने को नहीं मिला। केवल जनहित के विषयों पर लिखना और उनपर समाज एवं सत्ता का ध्यान आकृष्ट ही संजय पाण्डेय को अपनी पत्रकारिता में अभीष्ट रहा है। यह स्वस्थ पत्रकारिता की एक स्वस्थ परम्परा है जिसका पालन होना भी चाहिए। आज संचार के माध्यमों में इलेक्ट्रोनीक माध्यम की गहरी पकड़ है। ऐसे समय में इस माध्यम का उपयोग ज्यादा कारगर हो रहा है। संजय पांडेय जी वर्तमान समय में दैनिक समाचार पत्र मीडिया दर्शन में झारखंफ ब्यूरो चीफ बतौर 3 वर्ष से कार्य कर रहे हैं। इनके द्वारा राज्य भर के समसामयिक विषयों पर चुटीला आलेख कुछ चुनिंदा न्यूज मीडिया दर्शन पर पढ़ने को मिलते हैं, जिसका सकारात्मक प्रभाव भी देखा जा रहा है। ब्लागर के रुप में इनके दो सौ से उपर समसामयिक विषयों पर ब्लाग मिलते है, जो इनके पत्रकारिता को बहुआयामी सिद्ध करते हैं। एक पत्रकार के रुप में अपनी प्रखर क्षमता और विस्तृत अनुभव से इन्होने अपनी मातृभूमि पलामू के ऋण से उऋण होने का कार्य किया है। आशा  है इनकी प्रतिभा पत्रकारिता में एक कीर्तिस्तम्भ खड़ी करेगी।